open-index/open-wikipedia-markdown huggingface dataset:
Ռոբին Թանի

**Ռոբին Ջեսիկա Թանի** (, ), ամերիկացի դերասանուհի։

## Վաղ տարիներ
Թանին ծնվել է Իլինոյս նահանգի Չիկագո քաղաքում՝ ավտոմեքենաների վաճառողի և բարմենուհու ընտանիքում։ Թանիի ծնողները իռլանդացիներ են. հայրը գաղթել է Իռլանդիայից, իսկ մայրը իռլանդացի փախստականների դուստր է։ 1990 թվականին Թանին ավարտել է Կառլ Սանդբուրգ ավագ դպրոցը, այնուհետև ուսումը շարունակել Չիկագոյի արվեստի ակադեմիայում։

## Կարիերա
18 տարեկանում տեղափոխվել է Լոս Անջելես և սկսել նկարահանվել հեռուստատեսությունում։ Որպես հրավիրված դերասանուհի, նա նկարահանվել է «Օրենք և կարգուկանոն», «Կյանքը շարունակվում է» հեռուստասերիալներում, ինչպես նաև կատարել է Քիթ Քենեդիի դերը «Ջոն Ֆիցջերլանդ Քենեդի։ Անխոհեմ պատանեկություն» հեռուստաֆիլմում։ Նրա առաջին նշանակալից դերը եղել է  «Խանութ «Կայսրություն»» ֆիլմի պատանի ինքնասպանի դերը, որից հետո նա ստացել է «Կախարդություն» ֆիլմի գլխավոր դերերից մեկը։ Ֆիլմում նկարահանվել են նաև Ֆայրուզա Բալկը, Նիվ Քեմփբելը և Ռեյչել Թրուն։ Վերջին ֆիլմում կախարդուհու դերի շնորհիվ ստացել է MTV Movie Awards մրցանակը՝ «Լավագույն կռիվ» անվանակարգում։

1997 թվականին Բոբ Գոսի «Նիագարա, Նիագարա» ֆիլմում Թանին ստացել է լավագույն դերասանուհու մրցանակը՝ Վենետիկի կինոփառատոնի ժամանակ։ 1999 թվականին դերասանուհին «Աշխարհի վերջը» ֆիլմում կատարել է Սատանայի հարսնացուի դերը՝ Առնոլդ Շվարցնեգերի հետ, իսկ 2001 թվականին «Ուղղահայաց սահան» ֆիլմում կատարած ալպինիստի դերի համար նոմինացվել է Blockbuster Entertainment Award մրցանակին, որպես էքշն ժանրի լավագույն դերասանուհի։ 2006 թվականին Թանին Բոսթոնի կինոփառատոնում մրցանակ է ստացել «Բաց պատուհան» դրամայում կատարած դերի համար։

2000 թվականին Թանին Maxim ամսագրի աշխարհի հարյուր ամենագեղեցիկ կանայք ցուցակում զբաղեցրել է 59-րդ հորիզոնականը։

## Անձնական կյանք
1997-2006 թվականներին Թանին ամուսնացած է եղել պրոդյուսեր և ռեժիսոր Բոբ Գոսի հետ։

2012 թվականի դեկտեմբերին Ռոբինը նշանադրվել է  ինտերիերի դիզայներ Նիկի Մարմեթի հետ։ Զույգը որդի ունի՝ Օսկար Հոլի Մարմեթ (ծնվել է 2016 թվականի հունիսի 23-ին)։

## Ֆիլմագրություն

## Մրցանակներ և նոմինացիաներ

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Զաուր Աջբա

**Զաուր Կուչովիչ Աջբա** (, ), աբխազ նկարիչ, Աբխազիայի նկարիչների միության անդամ (1979)։

## Կենսագրություն
Ծնվել է 1956 թվականի սեպտեմբերի 19-ին, Աբխազիայի ԽՍՀ-ի Գուդաութա քաղաքում։
1973-1976 թվականներին սովորել է Սուխումիի Ա․ Կ․ Չաչբայի անվան գեղարվեստի ուսումնարանում։ 1979 թվականին դարձել է Աբխազիայի նկարիչների միության երիտասարդական միավորման անդամ, իսկ 1987 թվականին դարձել է ԽՍՀՄ նկարիչների միության և Աբխազիայի նկարիչների միության անդամ։
Մահացել է 1993 թվականին, վրաց-աբխազական պատերազմի ժամանակ։

## Ստեղծագործություն
1973 թվականին առաջին անգամ կայացել է նկարչի անհատական ցուցահանդեսը Գուդուաթա քաղաքում։ 1985 թվականին մասնակցել է «ԳԴՀ-ում Աբխազիայի մշակույթի օրերին» նվիրված ցուցահանդեսին։ 1990 թվականին ստեղծագործական ուղևորություն է կատարել դեպի Ավստրիա, որտեղ մասնակցել է Վան Գոգի մահվան 100-ամյակին նվիրված ցուցահանդեսին։ 2013 թվականի սեպտեմբերի 27-ին Աբխազիայի Հանրապետության նկարիչների միության կենտրոնական ցուցասրահում տեղի է ունեցել նկարչի անհատական ցուցահանդեսը։
Աշխատանքները գտնվում են Աբխազիայի Հանրապետության Պետական ազգային պատկերասրահում, Ավստրիայում, Գերմանիայում, Հոլանդիայում, Իսրայելում, Ֆրանսիայում, Իտալիայում և ԱՄՆ-ում պահվող մասնավոր հավաքածուներում։

## Ծանոթագրություններ

## Արտաքին հղումներ
* Аджба Заур Кучович (1956—1993) — живописец  կենսագրությունը Աբխազիայի Հանրապետության մշակույթի նախարարության կայքում
* Абхазский Ван Гог.

Կատեգորիա:Աբխազ նկարիչներ
Կատեգորիա:Աբխազիայի նկարիչների միության անդամներ
Ջոն Ցիմմերման

**Ջոն Ցիմմերման** (, ), ամերիկացի գեղասահորդ, հանդես է եկել զուգասահքում։ Զուգընկերուհու՝ Կյոկյո Ինայի հետ՝  ԱՄՆ եռակի չեմպիոն (2000-2002), Աշխարհի և Չորս մայրցամաքների առաջնությունների մրցանակակիր։ Ներկա պահին՝ մարզիչ։

## Կարիերա
մինի|ձախից|Ինա/Ցիմմերման կատարում են «Դետրոյտեր» պահումը

Ջոնը չմուշկներով սկսել է սահել երեք տարեկանում։ Նրա առաջին զուգընկերուհին եղել է Բրայ Տիբոլդը։ Այնուհետև նրա զուգընկերուհին է դարձել Ստեֆանի Ստիգլերը, ում հետ էլ ազգային առաջնությանը դարձավ բրոնզե մեդալակիր։

Գեղասահորդի համար ամենահաջողակ զուգընկերը դառնում է Կյոկյո Ինան։ Զույգը մարզվում էր Հակենսակում՝ Թամարա և Իգոր Մոսկվինների ղեկավարությամբ։ Ռուս մարզիչների ղեկավարությամբ Ինա/Ցիմմերման զույգը  երեք անգամ հաղթել է ԱՄՆ-ի առաջնությանը, բազմիցս դարձել է Գրան-Պրի էտապի մրցանակակիր, իսկ  2002 թվականին նվաճել է աշխարհի առաջնության բրոնզե մեդալը, ինչից հետո էլ ավարտել է սպորտային կարիերան։

Մարզական կարիերան ավարտելուց հետո մասնակցում է տարբեր շոուների.

* 2004թ.-ից մինչ այսօր՝ «Stars on Ice»,
* 2006թ.՝ «Skating with Celebrities»-ում՝ կանադական դերասանուհի Ջուլիան Ռեյնոլդսի հետ,
* 2008թ.՝ «Աստղային սառույց» Ռոսիա 1 հեռուստաալիքով՝ հեռուստա և ռադիոյի հաղորդավար Ֆյոկլա Տոլստոյի հետ,
* 2010թ.՝ «Thin Ice»՝ պարեր սառույցի վրա աշխարհի չեմպիոն Շե-Լինն Բուրնի հետ

Բացի դրանից, Ջոնը կնոջ՝ Սիլվիա Ֆոնտանայի հետ աշխատում է «The Saveology Ice Complex»-ում, որտեղ նա մարզում է 2010 թվականի ԱՄՆ չեմպիոն Քեյդի Դեննիին և Ջերեմի Բարետտային։ 2012 թվականի ապրիլի 2-ին Ջոն Ցիմմերմանը և Սիլվիա Ֆոնտանան ծնողներ են դարձել։ Նրանք աղջիկ են ունեցել՝ Սոֆյան։

## Ելույթների արդյունքները
* Կ. Ինայի հետ

* Ս. Ստիգլերի հետ

* Բ. Տիբոլդի հետ

## Ծանոթագրություններ

## Արտաքին հղումներ
* Pairs on Ice: К. Ина и Д. Циммерман 
* Официальный сайт Д. Циммермана 
* К. Ина и Д. Циммерман на официальном сайте "Stars on Ice"

Կատեգորիա:Ամերիկացի գեղասահորդներ
Պաուլինիո (այլ կիրառումներ)

**Պաուլինիո** անուն-ազգանունով կամ մականվամբ հայտնի են հետևյալ անձինք.

*Ժոզե Պաուլո Բեզերա Մասիել Ժունիոր, բրազիլացի պրոֆեսիոնալ ֆուտբոլիստ, ծնված 1988 թվականին։ Հանդես է եկել Տոտենհեմի և Բարսելոնայի կազմում
*Պաուլո Էնրիկե Սամպայո Ֆիլյո, բրազիլացի պրոֆեսիոնալ ֆուտբոլիստ, ծնված 2000 թվականին։ Հանդես է եկել Վասկո դա Գամայի և Բայեր Լևերկուզենի կազմում։
*Պաուլինիո Ալկանտարա, իսպանացի նախկին ֆուտբոլիստ, 1896-1964։ Կարիերայի մեծ մասը անցկացրել է Բարսելոնայի կազմում
Գյուլբենկյան (այլ կիրառումներ)

**Գյուլբենկյան** անվանումը կարող է ունենալ հետևյալ կիրառումները․

*Գալուստ Գյուլբենկյան
**Գալուստ Գյուլբենկյանի թանգարան
**Գալուստ Գյուլբենկյան հիմնադրամ
**Գալուստ Գյուլբենկյանի հուշարձան (Լիսաբոն)
**Գյուլբենկյան փողոց (Երևան)
***Գալուստ Գյուլբենկյանի կիսանդրի (Երևան)
**Գալուստ Գյուլբենկյանի անվան թիվ 190 դպրոց
*Աբել Գյուլբենկյան
*Գյուլբենկ Գյուլբենկյան
*Գրիգոր Գյուլբենկյան
Ֆուտբոլի Իտալիայի սուպերգավաթ 2016

**Ֆուտբոլի Իտալիայի Սուպերգավաթ 2016** (), Իտալիայի Սուպերգավաթի 29-րդ խաղարկումն է, որն անցկացվել է 2016 թ. դեկտեմբերի 23-ին Կատարի մայրաքաղաք Դոհայում։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:Միլանի հանդիպումներ
Կատեգորիա:Յուվենտուսի հանդիպումներ
Կատեգորիա:Ֆուտբոլի Իտալիայի Սուպերգավաթ
Հաջիբեքթաշ

**Հաջիբեքթաշ** (), քաղաք և շրջան Թուրքիայի կենտրոնական հատվածում, Նևշեհիրի մարզում։

## Աշխարհագրական դիրք
280px|thumb|right|Հաջիբեքթաշի շրջանտ Նևշեհիրի մարզի վարչական քարտեզի վրա։
Քաղաքը գտնվում է մարզի արևմտյան հատվածում, մարզկենտրոն Նևշեհիրից մոտավորապես 32 կիլոմետր դեպի հյուսիս-արևմուտք։ Ծովի մակարդակից քաղաքի բացարձակ բարձրությունը կազմում է 1339 մետր։
Շրջանի ընդհանուր տարածքը կազմում է 697 կմ²։

## Բնակչություն
Թուրքիայի վիճակագրության ինստիտուտի տվյալներով, 2012 թվականին Հաջիբեքթաշի բնակչության թվաքանակը կազմել է 5211 մարդ, որոնցից 48,7 %-ը կազմում են տղամարդիկ, իսկ 51,3 %-ը՝ համապատասխանաբար կանայք։
Ըստ տարեթվերի քաղաքի բնակչության թվաքանակի դինամիկան։

## Տրանսպորտ
Մոտակա օդանավակայանը գտնվում է Նևշեհիր քաղաքում։

## Հայտնի բնակիչներ
16-րդ դարում քաղաքում բնակվել է սուֆի Հաջի Բեքթաշը, որի անվան հետ էլ կապված է քաղաքի ժամանակակից անվանումը։

## Ծանոթագրություններ

Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Կատեգորիա:Կապադովկիա
Սահիբ Աթա

[thumb|right|250px|[Կոնիայի մեդրեսեի բարձր մինարեթըВысокий минарет медресе в Конье.]]
**Սահիբ Աթա Ֆահրեդին Ալի** (, ), Կոնիայի սուլթանության մեծ վեզիր։ Զբաղեցրել է նաև վեզիրի պաշտոն։

1256/1257 — 1258/1259 թվականներին եղել է դադ էմիր, որը ժամանակակից արդարադատության նախարարի պաշտոնն է։ 1259 թվականին եղել է նայիբ, իսկ 1259/1260 — 1288/1289 թվականներին՝ Սելջուկյան սուլթանության վեզիր։ Փերվանի մահվանից հետո նշանակվել է մեծ վեզիրի պաշտոնում։

Սահիբ Աթայի ղեկավարության տակ կառուցվել են մեծ քանակությամբ կառույցներ, մի քանի մզկիթներ և մեդրեսեներ, այդ թվում նաև Սահիբ Աթայի մզկիթը և Կոնիայի մեդրեսեի մեծ մինարեթը, Սիվասի կապույտ մեդրեսեն (1271)։

thumb|right|250px|Անատոլիայի տարածքը մոտ 1300 թվականին։

Սահիբ Աթան համարվում է Սահիբ-Աթաօղուլարը բեյլիքի հիմնադիրը, որը գոյություն է ունեցել Աֆյոնքարահիսարի մարզի տարածքում։ Պատերազմ է վարել հարևան Գերմիյան բեյլիքի հետ, որի արդյունքում Սահիբ-Աթաօղուլարը բեյլիքը դարձել է Գերմիյան բեյլիքի վասալ։

## Ծանոթագրություններ

## Գրականություն
* 

Կատեգորիա:Թուրքիայի պատմություն
Կատեգորիա:Սելջուկյան սուլթանություն
Զարեհ Մելիք-Շահնազարյանց

**Զարեհ Սամսոնի Մելիք-Շահնազարյանց** (), հայ վրիժառու, քաղաքական գործիչ, Նեմեսիս գործողության մասնակից։

## Կենսագրություն
Շարեհ Մելիք-Շահնազարյանցը ծնվել է Շուշիում, երկաթուղային ինժեներ, կապիտան Սամսոն Մելիք-Շահնազարյանցի ընտանիքում։ Սերվում է Մելիք-Շահնազարյանների մելիքական տոհմից։ 1920-ական թվականներին Արցախի ժամանակավոր կառավարության բանակում ծառայության է անցել, մարտական պարգևները հանձնել են անձամբ գեներալ Դրոն ու սպարապետ Գարեգին Նժդեհը։ 1990-ականներին մասնակցել է Արցախյան շարժմանը։

## Նեմեսիս գործողություն
1922 թվականի հուլիսի 25-ին Նեմեսիս գործողության շրջանակներում Թիֆլիսում Պետրոս Տեր-Պողոսյանը և Արտաշես Գևորգյանը սպանում են Թուրքիայի ռազմածովային ուժերի նախկին նախարար Ջեմալ փաշային, որին դաժանության համար «մսագործ» էին անվանում։ Այդ գործողությանը մասնակցում են նաև Ստեփան Ծաղիկյանը և Զարեհ Մելիք-Շահնազարյանցը։

Մահացել է 1992 թվականին, Հուղարկավորությանը ներկա են եղել միայն ամենամտերիմ մարդիկ։

## Ընտանիքը
* Պապը՝ Հովսեփ Մելիք-Շահնազարյանց.
* հայրը՝ Սամսոն Մելիք-Շահնազարյանց - երկաթուղային ինժեներ, կապիտան.
* հորեղբայրը՝ Միքայել Մելիք-Շահնազարյանց - գնդապետ.
* որդին՝ Աշոտ Մելիք-Շահնազարյան - դիվանագետ.
* թոռը՝ Արսեն Մելիք-Շահնազարյան - լրագրող, միջազգայնագետ։

## Ծանոթագրություններ

## Արտաքին հղումներ
* Զարեհ Մելիք-Շահնազարյանը՝ 1920 թ. Շուշիի հայերի ջարդերի մասին
* Ղարաբաղյան շարժման սկիզբը և «Ղարաբաղ» կոմիտեի կազմավորումը.
* Հարավային Կովկասի պատմությունը՝ Մելիք-Շահնազարովների տոհմի պատմության միջոցով

Կատեգորիա:Հայ վրիժառուներ
Կատեգորիա:Հայ քաղաքական գործիչներ
Կատեգորիա:Նեմեսիս գործողության մասնակիցներ
Ադամ Նադ (Ֆուտբոլիստ)

**Ադամ Նադ** (, ), հունգարացի ֆուտբոլիստ, Բոլոնյա ակումբի և Հունգարիայի հավաքականի կիսապաշտպան։ 2016 թվականի Եվրոպայի առաջնության մասնակից։

## Ակումբային կարիերա
Ադամ Նադը «Ֆերենցվարոշ» ակումբի սան է։ 2015 թվականի մայիսի 16-ին՝ «Պակշա» ակումբի դեմ խաղի ժամանակ, նա կատարել է իր նորամուտը Հունգարիայի առաջնությունում։ Նույն թվականին Ադամը թիմին օգնել է հաղթել Հունգարիայի գավաթը և հունգարական լիգայի գավաթը, ինչպես նաև զբաղեցնել երկրորդ հորիզոնականը երկրի ֆուտբոլի առաջնությունում։

2016 թվականի ամռանը Ադամ Նադը տեղախոխվել է իտալական «Բոլոնյա» ակումբ։ Օգոստոսի 21-ին՝ «Կրոտոնե» ակումբի դեմ խաղի ժամանակ նա կատարել է իր նորանուտը իտալական Ա Սերիա-յում։

## Միջազգային կարիերա
2015 թվականին Հունգարիայի երիտասարդական հավաքականի կազմում Ադամը մասնակցել է Նոր Զելանդիայում կայացած Աշխարհի երիտասարդական առաջնությանը։ Մրցաշարում նա մասնակցել է Հյուսիսային Կորեայի, Բրազիլիայի, Նիգերիայի և Սերբիայի հավաքականների դեմ խաղերին։

2015 թվականի սեպտեմբերի 7-ին, 2016 թվականի Եվրոպայի առաջնության ընտրական փուլի շրջանակներում ընթացած Հյուսիսային Իռլանդիայի հավաքականի դեմ խաղի ժամանակ Ադամը կատարել է իր նորամուտը Հունգարիայի հավաքականի կազմում։

2016 թվականին Ադամը Հունգարիայի հավաքականի կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա մասնակցել է Ավստրիայի, Իսլանդիայի և Բելգիայի հավաքականների դեմ խաղերին։

## Ձեռքբերումներ
**Ակումբային**

 **«Ֆերենցվարոշ»**
* Հունգարիայի գավաթակիր — 2014/2015
* Հունգարական լիգայի գավաթակիր — 2014/2015
* Հունգարիայի սուպերգավաթակիր — 2015

## Ծանոթագրություններ

## Արտաքին հղումներ
* 

Կատեգորիա:Բոլոնիայի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Հունգարիայի ֆուտբոլային լիգաներ
Կատեգորիա:Հունգարիայի ֆուտբոլի ազգային հավաքական
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆերենցվարոշի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Միխայիլ Ավետով

**Միխայիլ Նիկիտիչ Ավետով** (, ), հայկական ծագումով ռուս նկարիչ։

## Կենսագրություն
Ծնվել է Սերդար քաղաքում, ապրել և աշխատել է Սանկտ Պետերբուրգում, Մոսկվայում։

1915-1916 թվականներին սովորել է Նկարիչների խրախուսման միության նկարչության դպրոցում, Նիկոլայ Ռերիխի և Արկադի Ռիլովի դասարաններում։

1917-1918 թվականներին Դմիտրի Կարդովսկու աշակերտն է եղել Սանկտ Պետերբուրգի գեղարվեստի ակադեմիայում։

1918-1920 թվականներին ուղևորվել է դեպի Հեռավոր Արևելք և Միջին Ասիա։ 1918 թվականից` ցուցահանդեսների մասնակից։

1922-1925 թվականներին դասավանդել է Մոսկվայի Արևելքի աշխատավորների կոմունիստական համալսարանում։

Եղել է «Մոսկվացի գեղանկարիչներ» (1925), «Կեցություն» (1926-1929), «Մոսկվացի նկարիչներ» (1930-1932) միությունների անդամ։

Կինը Վերա Վերեշչագինան էր։

## Ստեղծագործություն
Եղել է գեղանկարիչ, նկարել է բնապատկերներ, դիմանկարներ, թեմատիկ կտավներ։ Նրա վաղ աշխատանքներն ունեն գեղարվեստական մեծ արժեք, ուշ շրջանի գործերը նկարվել են ըստ սոցռեալիզմի կանոնների։

Ավետովի ստեղծագործությունները պահվում են տարբեր թանգարանային հավաքածուներում, որոնցից են Տրետյակովյան պատկերասրահը, Ադրբեջանի արվեստի ազգային թանգարանը և այլն։

## Ցուցահանդեսներ
* 1918 - Չիտա - անհատական
* 1920 - Վլադիվոստոկ - անհատական
* 1925 - «Մոսկվացի գեղանկարիչներ»
* 1926 - «Կեցություն» նկարչական միավորում
* 1927 - «Կեցություն»
* 1928 - «Կեցություն»
* 1929 - «Կեցություն»
* 1930 - «Մոսկվայի նկարիչների միություն» (ՄՆՄ)
* 1931 - «ՄՆՄ»
* 1931 - ՌԽՍՀ նկարիչների միության Մոսկվայի մասնաճյուղ
* 1932 - «ՄՆՄ»
* 1934 - Երիտասարդ սկսնակ նկարիչների ցուցահանդես
* 1934 - ՌԽՍՀ նկարիչների միության Մոսկվայի մասնաճյուղ
* 1936 - ՌԽՍՀ նկարիչների միության Մոսկվայի մասնաճյուղ
* 1937 - ՌԽՍՀ նկարիչների միության Մոսկվայի մասնաճյուղ
* 1940 - ՌԽՍՀ նկարիչների միության Մոսկվայի մասնաճյուղ
* 1941 - ՌԽՍՀ նկարիչների միության Մոսկվայի մասնաճյուղ
* 1943 - Սամարղանդ - անհատական
* 1943 - Սիմֆերոպոլ - անհատական

## Ծանոթագրություններ

## Արտաքին հղումներ
* Биография на сайте Энциклопедии фонда «Хайазг»
* ARTinvestment.RU / Художники / Аветов Михаил Никитич

Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս նկարիչներ
Լեոպոլդ Բաուեր

**Լեոպոլդ Բաուեր** (,  ), մոդեռն դարաշրջանի վիեննացի հայտնի ճարտարապետ։ Եվրոպական մոդեռնի ռացիոնալիստական ուղղության ներկայացուցիչ է։

## Կենսագրություն
Սկզբնական շրջանում զբաղվել է երաժշտությամբ, այնուհետև` 1890 թվականից, Կ․Հայզենաուերի և Օտտո Վագների ղեկավարությամբ Վիեննայում ուսումնասիրել է ճարտարապետություն։ Ուսանողական տարիներին ծանոթացել է սեցեսսիոնիզմի ապագա լիդերներ Օլբրիխի և Հոֆֆմանի հետ։ Այցելել է Իտալիա, Գերմանիա և Ֆրանսիա, հրատարակել իր ճանապարհորդական գրառումներն ու նկարները։

1900 թվականին «Տուն՝ արվեստի սիրահարների համար» նախագծի միջազգային հեղինակավոր մրցույթում արժանացել է երրորդ կարգի մրցանակի (այդ մրցույթում առաջին մրցանակին արժանացել է Չառլզ Ռեննի Մակինթոշը)։

Կառուցել է փայտե տնամերձ շենքեր Բոհեմիայում և Կլոստերմյուլում։ Զբաղվել է միջնադարյան ամրոցների վերականգնմամբ։ Ձեռք է բերել եվրոպական ճանաչում՝ որպես ինտերիերի և կահույքի վարպետ։ Դրանցում մշակել է ռացիոնալիստական ճարտարապետա-գեղագիտական լեզվի ոճաձևեր։

Նրա ստեղծագործությունների առաջին ռուս ուսումնասիրողները գրում են․ 
Ձևավորել է վիեննական սեցեսսիոնիզմի ցուցահանդեսները։

## Ստեղծագործություններ
Բաուերը հեղինակել է մի շարք տեսական աշխատանքներ, որոնցում զգալի ներդրում է ունեցել ռացիոնալ ձևի գեղագիտության կազմավորման գործում (Verschiedene Skizzenentwurfe und Student. Wien, 1898 և այլք)։

## Պատկերասրահ

Alsergrund (Wien) - Hauptgebäude der Österreichischen Nationalbank.JPG|Ավստրիայի պետական բանկ
Sv hedvika.JPG|Օպավայի Սուրբ Հեդվիգ եկեղեցին (1932-1938)
Opava - bývalý obchodní dům Breda.jpg|Բրեդա խանութ Օպավայում (1926–1928)


## Ծանոթագրություններ

## Գրականություն
* В. С. Горюнов, М. П. Тубли «Архитектура эпохи модерна» Л., 1992, стр. 280, 332

## Արտաքին հղումներ
* Leopold Bauer 1872

Կատեգորիա:Ավստրիացի ճարտարապետներ
Կատեգորիա:Մոդեռնիստ ճարտարապետներ
Գիլեյլի մզկիթ

**Գիլեյլի մզկիթ** (), 14-րդ դարի մզկիթ, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։

## Մզկիթի մասին
150px|thumb|left|Չին մզկիթի տապանագիրը
Գիլեյլի մզկիթը կառուցվել է 1309 թվականին Շիրվանշահերի ժամանակաշրջանում։ Մզկիթի մուտքի դուռի վրա կա տապանագիրը։ Տապանագրում գրված է, որ Չին մզկիթը կառուցվել է Ֆազլուլլահ Իմամ բին Օսման Շիրվվանիի կողմից։ Տապանագրում գրված է, որ մզկիթը վերականգնվել է 19-րդ դարում։ Մզկիթը վերանորոգվել է 2012 թվականին Իչարի Շահար պետական պատմական արգելավայրի Կառավարումի կողմից։ Մզկիթը գտնվում է Շիրվանշահերի ապարանքների մոտ։ Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Մզկիթը բաղկացած է պաշտամունքի ուղղանկյուն սրահից և փոքր միջանցքից։

## Պատկերասրահ

Gileyli məscidi (1).JPG|Գիլեյլի մզկիթ
Gileyli məscidinin giriş qapısı üzərindəki daş kitabə.JPG|մզկիթ
Gileyli məscidi.JPG |Գիլեյլի մզկիթ
Gileyli məscidinin interyeri.JPG |Գիլեյլի մզկիթ


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ

## Ծանոթագրություններ

Կատեգորիա:Բաքվի մզկիթներ
Կատեգորիա:Իրանական-կովկասյան ճարտարապետություն
Ռիսկ կամ ճշմարտություն

**«Ռիսկ կամ ճշմարտություն»** (), ռեժիսոր Ջեֆ Ուոդլոուի ամերիկյան սարսափ ֆիլմը, որը պարունակում է թրիլերի տարրեր։ Գլխավոր դերակատարներն են Լյուսի Հեյլը, Լենդոն Լիբուարոն և Թայլեր Փոուզին։ Ֆիլմի պրեմիերան ԱՄՆ-ում տեղի է ունեցել 2018 թվականի ապրիլի 13-ին։

## Սյուժե
Ֆիլմը պատմում է երիտասարդների մասին, որոնք խաղում են «Ռիսկ կամ ճշմարտություն»` սկսելով պայքարել մահվան դեմ. հանձնարարված գործողությունը չկատարող մասնակիցը ստիպված պետք է լինի հրաժեշտ տալ կյանքին։

…Երիտասարդների խումբը մեկնում է Մեքսիկա, որպեսզի զվարճանա արձակուրդներին։ Վերջին գիշերը նրանք անցկացնում են բարում։ Աղջիկներից մեկը՝ Օլիվիան, ծանոթանում է մի երիտասարդի հետ, որի անունը Քարթներ էր։ Վերջինս բոլորին հրավիրում է զբոսնել «մի հետաքրքիր վայրում»՝ հին լքված եկեղեցում, իսկ այնտեղ առաջարկում է խաղալ «Ռիսկ կամ ճշմարտություն» խաղը։

## Դերերում

## Նկարահանումներ
Ֆիլմի նկարահանումներն սկսվել են 2017 թվականի հունիսի 8-ին։

## Քննադատություն
Ֆիլմը հիմնականում ստացել է բացասական արձագանքներ։ Rotten Tomatoes կայքում նրա վարկանիշը 14 % է՝ 129 գրախոսությունների հիման վրա և ունի 3,6 / 10 միջին միավոր։ Վեբ-կայքի քննադատական կոնսենսուսը հայտնում է. «Ռիսկ կամ Ճշմարտություն» ֆիլմի մակերեսային ցուցադրությունը բավարար չէ, որպեսզի այդ միջին սարսափը դարձվի առավել սարսափելի, քան իրական խաղի միջին փուլը»։ Metacritic կայքում ֆիլմն ունի 100 հնարավորից 35 միավոր՝ հիմնված 33 գրախոսությունների վրա, ինչը ցույց է տալիս «ընդհանուր առմամբ անբարենպաստ ակնարկներով»։ CinemaScore կայքի դիտորդները ֆիլմին տվել են B- միջին գնահատական՝ A+-ից մինչև F սանդղակով։

RogerEbert.com կայքից Սայմոն Աբրամսը 4 աստղից ֆիլմին տվել է 2 աստղ և գրել, որ «ռեժիսոր Ջեֆ Ուոդլոուին և նրա հետ գրանցված 3 համահեղինակներն իրենց ֆիլմի հիմնական ազդակներից մեկով բավականին առաջ չեն շարժվում ՝ բարոյական դարձնելով նրանց անկատար առարկաները և / կամ նրանց ստիպելով մահանալ սադիստական զվարճալի մահով»։ Exclaim! կայքում Ալեքս Հադսոնը ֆիլմն անվանել է «վատ սարսափ», որը մեծ մասամբ կլիշե է հրամցնում։

## Ծանոթագրություններ

## Արտաքին հղումներ
* 
* Ֆիլմի դիտում Variety կայքում
* Ֆիլմի դիտում The Hollywood Reporter կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Blumhouse Productions ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Սլեշեր ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր դևերի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Հարավաֆրիկյան Իզիկո թանգարան

**Իզիկո** (**Հարավաֆրիկյան  իզիկո-թանգարան**, ), Հարավաֆրիկյան Հանրապետության ազգային թանգարան, որը տեղակայված է Քեյփթաունի կենտրոնում` Քամփանի Գարդենի (Company’s Garden) տարածքում։

*Իզիկո* կոսա լեզվով նշանակում է "օջախ, ընտանիք":

## Պատմություն
Թանգարանը հիմնադրվել է 1825 թվականին լորդ Չարլզ Սոմերսեթի կողմից` դառնալով երկրորդ գիտահետազոտական հաստատությունը երկրում։ 1897 թվականից գտնվում է իր ներկայիս տեղում Քամփանի Գարդենում։  
 
Ունի Աֆրիկայում խոշորագույն ցուցադրությունները կենդանաբանության, հնէաբանության և հնագիտության բնագավառում։ 20-րդ դարի վերջում թանգարանի բազայի վրա ստեղծվել է թանգարանային համալիր, որի մեջ միավորվել են Քեյփթաունի մի քանի այլ թանգարաններ։ 
 
Լայնորեն հայտնի է նաև որպես կրթական և լուսավորչական հաստատություն, որի թանգարանային հավաքածուները ընդգրկում են Հարավային Աֆրիկայի կյանքի անհետացած և ներկայումս գոյություն ունեցող ցուցանմուշներ, բնիկ ժողովուրդների մշակութային ժառանգության առարկաներ, որոնք ուսումնասիրվում են գիտնականների և ուսանողների կողմից և օգտագործվում հասարակական լուսավորչական միջոցառումների և ցուցահանդեսների կազմակերպման նպատակով։ Թանգարանային համալիրի կազմում գործում է  նաև ժամանակակից աստղադիտարան։

Տարեկան թանգարան են այցելում մոտավորապես 400 հազար մարդ։ Համարվում է Քեյփթաուն քաղաքի զբոսաշրջային, տեսարժան վայրերից մեկը։ Ֆինանսավորվում է ՀԱՀ Գեղարվեստական մշակույթի գիտության և տեխնիկայի դեպարտամենտի ամենամյա դրամաշնորհի հաշվին։ Հետազոտությունները և այլ ծրագրերը իրականացվում են   հետազոտական կազմակերպությունների և Քեյփթաուն քաղաքի բյուջեի միջոցների, իսկ  առանձին դեպքերում նաև մասնավոր հանգանակությունների հաշվին։

## Պատկերասրահ

Iziko Aelurognathus.JPG
Iziko Coelacanth Fish.JPG
Iziko Lydenburg Heads 2.JPG
Iziko Hunting shields.JPG
Iziko Koekoe resistance beacon.JPG


## Ծանոթագրություններ

## Արտաքին հղումներ
Պաշտոնական կայք 

Կատեգորիա:1825 հիմնադրումներ Աֆրիկայում
Կատեգորիա:1825 հիմնադրված թանգարաններ
Կատեգորիա:Ազգային թանգարաններ
Կատեգորիա:Հարավաֆրիկյան հնագիտական թանգարաններ
Կատեգորիա:Քեյփթաունի թանգարաններ
Արգենտինական Անտարկտիդա

**Արգենտինական Անտարկտիդա** (՝ *Անտարտիդա Արխենտինա*),  Անտարկտիդայի մի մասը, որի նկատմամբ հավակնություններ ունի Արգենտինան։ ներառում է Անտարկտիկական թերակղզին և եռանկյունաձև մի տարածք, որը ձգվում է Ատլանտյան օվկիանոսի ջրերից մինչև Հարավային բևեռ՝ տեղադրվելով արևմտյան երկայնության 25° և 74°միջօրեականների և հարավային լայնության 60° զուգահեռականի սահմաններում։ Այդ տարածքները Արգենտինայի *Հրո երկիր և Անտարկտիդա* պրովինցիայի մի դեպարտամենտն են կազմում։

## Գիտահետազոտական կայանները
Almirante Irizar սառցահատ նավը, մինչև 2007 թվականին դրա վրա հրդեհ բռնկվելը, Արգենտինայի կողմից անտարկտիկական հետազոտական արշավների կազմակերպման գործում ամենակարևոր  դերն էր խաղում։ Բայց վերոնշյալ պատահարից մինչ օրս այդ նավը գտնվում է նորոգման մեջ։

Արգենտինացիները Անտարկտիդայի հետազոտման աշխատանքներին սկսել են մասնակցել քսաներորդ դարի սկզբից. Խ. Սոբրալն էր առաջին արգենտինացին, որ 1901 թվականին ոտք դրեց Անտարկտիդայի սառույցների վրա։ Իսկ սառցե մայրցամաքում արգենտինական մշտական գործող բևեռային առաջին կայանը Օրկադասն է, որ հիմնադրվել է 1904 թվականին։ 1965 թվականին էլ Արգենտինան ձեռնարկեց իր առաջին արշավը դեպի Հարավային բևեռ։ Այդ խիզախ գործողությանը, որը կրում էր *90/Operation 90* անվանումը, մասնակցեցին արգենտինական բանակի տասը զինվորականներ՝ Խորխե Ե. Լեալի հրամանատարությամբ։

Ներկայումս սառցե մայրցամաքում գործող ամենատարբեր կայանների մեծ մասը գտնվում է Արգենտինական Անտարկտիդայում։ Դրանցից Արգենտինային են պատկանում Էսպերանսա և Մարամբիո կայանները, որոնց ավելացել են սակավաբնակ մի քանի բազաներ։ Վերոնշյալ երկու կայաններում ներկայումս առկա շինությունների քանակը հասնում է յոթանասունի, իսկ բնակչության թիվը ամռանը կազմում է մոտավորապես 250, ձմռանը՝ 110 մարդ. 2010 թվականի հոկտեմբերին անցկացված մարդահամարի ժամանակ գրանցվել է 230 մարդ, այդ թվում՝ ինը ընտանիք՝ 16 երեխաներով։ Սոբրալը, որ ծայրհարավային ամառային բազան է, ընկած է Բելգրանո-II-ից 1450 կիլոմետր հարավ։ 
300px|մինի|Օրկադաս կայան, 1996 թ.
Գլխավոր փոխադրամիջոցները *Puerto Deseado* և *Suboficial Castillo* նավերը և *C-130 Hercules* և *DHC-6 Twin Otter* ինքնաթիռներն են։ Նորոգումից հետո դրանց կմիանա նաև Almirante Irízar սառցահատ նավը։

## Տես նաև
* Ֆոլկլենդյան պատերազմ
* Մագալանես և Չիլիական Անտարկտիկա

## Ծանոթագրություններ

## Գրականություն
* 

## Արտաքին հղումներ
* Argentine Bases
* Marambio Base
* Dirección Nacional del Antártico: Bases
* Argentine Antarctica History

Կատեգորիա:1900-ականներին հիմնադրված պետություններ և տարածքներ
Հայկ Ունջյան

**Հայկ Բերտրան Ունջյան** (, ), հայկական ծագմամբ բրիտանացի գեղասահորդ, տղամարդկանց մենասահքում Եվրոպայի 1971 թվականի առաջնության բրոնզե մեդալակիր, Մեծ Բրիտանիայի եռակի չեմպիոն (1969, 1970, 1972)։

## Կենսագրություն
Ծնվել է խառը ընտանիքում. մայրը Շոտլանդիայից էր, հայրը` հայ ներգաղթյալ։ Կրտսեր եղբայրը` Պիտեր Ունջյանը, անվանի դիրիժոր է Տորոնտոյում։

### Սիրողական կարիերա
Հայկ Ունջյանը Մեծ Բրիտանիայի եռակի չեմպիոն է (1969, 1970 և 1972 թվականներ)։ 1971 թվականին նա զիջել է իր հայտնի հայրենակից Ջոն Քարիին։

1968-1972 թվականներին նա մասնակցել է ինը միջազգային խոշոր մրցաշարի.

* Եվրոպայի չորս առաջնության (6-րդ տեղ 1969 թվականին Գարմիշ Պարտենկիրխենում, 6-րդ տեղ 1970 թվականին Լենինգրադում, բրոնզե մեդալ 1971 թվականին Ցյուրիխում` զիջելով Չեխոսլովակիայի ներկայացուցիչ Օնդրեյ Նեպելային և խորհրդային մարզիկ Սերգեյ Չետվերտուխինին, 4-րդ տեղ 1972 թվականին Գյոթեբորգում)
* աշխարհի երեք առաջնության (լքել է մրցաշարը 1969 թվականին Կոլորադո Սպրինգսում, 9-րդ տեղ 1970 թվականին Լյուբլյանայում և 6-րդ տեղ 1971 թվականին  Լիոնում, որը նրա լավագույն վարկանիշն է աշխարհում
* երկու ձմեռային օլիմպիադայի (17-րդ տեղ 1968 թվականին Գրենոբլում և 7-րդ տեղ 1972 թվականին Սապորոյում)

Սիրողական գեղասահքից Ունջյանը հեռացել է 1972 թվականին, Կալգարիում կայացած աշխարհի առաջնությունից հետո։

### Մասնագիտական կարիերա
Հայկ Ունջյանը Կանադայում եղել է գորգային ծածկույթների վաճառքով զբաղվող ընկերության տնօրեն և մերչանդայզինգի Corporate Couture ընկերության վաճառքի գծով գործընկեր։

Նա շարունակել է ակտիվորեն մասնակցել Անգլիայի մարզական կյանքին։ Նա եղել է, օրինակ, Ուոթֆորդ ֆուտբոլային ակումբի տնօրենը։

2005 թվականին տված հարցազրույցում Ունջյանը հիշում է բարձր մակարդակով սպորտով զբաղվելու ժամանակները. *«Ես մարզվում էի դպրոցի դասերից առաջ, քանի որ երեկոյան բոլոր սահադաշտերը զբաղված էին։ [[Ձմեռային Օլիմպիական խաղեր 1968|1968 թվականի Օլիմպիական խաղերի]] ժամանակ, երբ պատրաստում էի իմ A մակարդակի (A Level) ծրագիրը, ես կարող էի մարզվել միայն շաբաթ օրը ժամը 11-ից մինչև գիշերվա ժամը 1-ը։ Դա ինձ ինքնակարգապահության վարժեցրեց»։*

*«Սպորտն ինձ տվեց ինքնակարգապահություն, շարժառիթ, հարգանք մրցակիցների նկատմամբ և սովորեցրեց պայքարել անհաջողությունների դեմ»։*

2008 թվականից Ունջյանը Maurer Carpets France-ի Էրշտայնում հիմնված SCI H2H ընկերության բաժնետեր է։ Երբ այդ ընկերությունը սնանկացել է, այն ձեռք է բերել SDE ընկերությունը։

## Արդյունքներ

## Ծանոթագրություններ

## Արտաքին հղումներ
* Notice dans une base relative au sport: Sports Reference 
*Figure Skating - Haig Oundjian - Results
* Companies House. Haig Bertrand OUNDJIAN

Կատեգորիա:Բրիտանացի գեղասահորդներ
Կատեգորիա:Հայ գեղասահորդներ
Միսոֆոնիա

**Միսոֆոնիա**, բառացիորեն «զզվանք աղմուկից», համարվում է ձայների հանդեպ անհանդուրժողականություն։ Համարվում է նյարդաբանական խանգարում, որն առաջանում է որոշակի ձայների՝ բարձր կամ ցածր, բացսական ազդեցությունից։

Տերմինը հորինել են ամերիկացի նեյրոկենսաբաններ Պավել և Մարգարիտա Ջաստրեբոֆֆները։ Տերմինը հաճախ օգտագործվում է, որպես ընտրովի ձայնային զգայունություն տերմինի հոմանիշ։

Ի տարբերություն հիպերակուսիսի միսոֆոնիան կապված է որոշակի ձայների հետ։ Քիչ բան է հայտնի նման ախտանիշներ առաջացնող ֆիզիոլոգիական անոմալիաների անատոմիական դասավորվածության մասին, բայց ամենայն հավանականությամբ այն վերաբերում է կենտրոնական նյարդային համակարգի կառուցվածքներին։

## Ախտանիշներ
Միսոֆոնիայով տառապող մարդիկ բավականին հաճախ նյարդանում կամ նույնիսկ կատաղում են այնպի սովորական ձայներից, ինչպիսիք են այլ մարդու՝ եղունգներ կտրելու, ատամները մաքրելու, ուտելու, շնչելու, հոտոտելու, խսելու, հորանջելու, քայլելու, մաստակ ծամելու, խռմփոցի, սուլելու կամ հազի ինչպես նաև որոշակի ներդաշնակ կամ կրկնվող ձայներից։

## Ծանոթագրություններ

## Արտաքին հղումներ
* Мисофония . Пер. с англ. Н. Д. Фирсовой (2017).
* http://www.misophonia.info 
* http://www.psychosomaticmedicine.org/content/70/6/739.full
* http://www.misophonia-uk.org/
* http://www.ctv.ca/servlet/ArticleNews/story/CTVNews/20090713/misophonia_sounds_090713/20090713 
* Misophonia & Sound Sensitivity Survey 
* Misophonia: Diagnostic Criteria for a New Psychiatric Disorder

Կատեգորիա:Կենտրոնական նյարդային համակարգի հիվանդություններ
Կատեգորիա:Նյարդաբանություն
Էստադոս

**Էստադոս** (իսպ՝. *Isla de los Estados*),  Արգենտինային պատկանող կղզի Հրո Երկիր կղզեխմբում՝ նրա գլխավոր կղզուց դեպի արևելք։ Տարածքը՝ 534 քառակուսի կիլոմետր։ Արգենտինայի իշխանությունների կողմից կղզին հայտարարվել է պետականորեն պահպանվող բնապահպանական, պատմական և զբոսաշրջային տարածք։

## Աշխարհագրությունը և կլիման
Էստադոս կղզու ռելիեֆը լեռնային է, ափերը խիստ կտրտված են։ Արևմուտոից արևելք ձգվում է 63 կիլոմետր, իսկ լայնությունը 4-8 կիլոմետր է։ Հրո Երկիր կղզուց բաժանված է Լե Մեր նեղուցով։ Էստադոսում կան սառցադաշտային ծագման մի քանի լճեր;

Այս կղզու մասին նշանավոր արկածային գրող Ժյուլ Վեռնը գրել է «Փարոսը աշխարհի ծայրին» վեպում, որտեղ զգալի անճշտություններով է ներկայացրել Էստադոսի կլիման։ Իրականում ձմեռն այստեղ մեղմ է, ձյունածածկույթը՝ անկայուն, իսկ ամռանն էլ, չնայած Անտարկտիդայի մոտիկությանը, կղզին ամբողջությոմբ պատվում է կանաչով։ Քամիներից պաշտպանված վայրերում պատահում են նաև հարավային հաճարենու անտառներ, որոնցում, մարդկային միջամտության շնորհիվ, լայն տարածում են ստացել եղնիկներ ու վայրի այծեր։ Կենդանական աշխարհի մյուս ներկայացուցիչներից կարելի է նշել պինգվիններին, փոկերին, ծովաճայերին, ջրագռավներին։ Սկսած տասնութերորդ դարի վերջերից՝ կղզին փոկորսության՝ աշխարհում հայտնի կենտրոններից մեկն է համարվում։
Կարևոր է հիշատակել նաև, որ Էստադոսը Ատլանտյան օվկիանոսի ծայրհարավային այն եզակի վայրերից է, որտեղ հանդիպում են մագելանյան կոչվող ցեղատեսակի պինգվինների գաղթօջախներ։

Ձմռանը կղզու մերձակա ջրերում սառցաբեկորներ հազվադեպ են պատահում։ Տարվա այդ եղանակին օդի միջին ջերմաստիճանը մոտ է զրոյին, իսկ ամռանը ցերեկային միջին ջերմաստիճանը կազմում է +12-15&nbsp;°C:

## Պատմություն
Էստադոս կղզին 1615 թնվականին հայտնաբերել են հոլանդացի ծովագնացներ Լեմերն ու Սհաուտենը և անվանել են Նահանգների երկիր (Estados բառը հենց այդպես  է թարգմանվում), քանի որ կարծել են, թե այդ կղզին այսպես կոչված՝ Հարավային Անտեսանելի երկրի հյուսիսային ծայրամասն է։

Էստադոսում միակ բնակավայրը նրա հյուսիսային ափին 1978 թվականին հիմնադրված Puerto Parry նավակայանն է՝ ընդամենը չորս ծովայիններից բաղկացած անձնակազմով, որը 45 օրը մեկ հերթափոխվում է։ Նրանց խնդիրն է՝ հետևել բնապահպանական իրավիճակին ու նավերի տեղաշարժին, հարկ եղած դեպքում օգնություն ցույց տալ պատահարների հանդիպածներին։

## Գրականություն
* 

## Ծանոթագրություններ

## Արտաքին հղումներ
* Isla de los Estados - InterPatagonia.com
* Isla de los Estados reserve (Spanish)

Կատեգորիա:Անմարդաբնակ կղզիներ
Կատեգորիա:Ատլանտյան օվկիանոսի կղզիներ
Կատեգորիա:Արգենտինայի բնության հատուկ պահպանվող տարածքներ
Կատեգորիա:Արգենտինայի կղզիներ
Կատեգորիա:Կղզիներ այբբենական կարգով
Ժամանակի մասին (հեռուստասերիալ)

**Ժամանակի մասին** (), 2018 թվականին նկարահանված հարավկորեական ռոմանտիկ ֆենտեզի հեռուստասերիալ, որում նկարահանվել են՝ Լի Սան Յոնը և Լի Սոն Կյոնգը։ Այն հեռարձակվել է  tvN հեռուստաալիքով մայիսի 21֊ից մինչև հուլիսի 10֊ը երկուշաբթի և երեքշաբթի օրերին ժամը 21։30 (ՀԿԺ)։

## Սյուժե
Չոի Միքաելան ( Լի Սոն Կյոնգ) մյուզիքլի դերասանուհի է, ով կարողանում է տեսնել մարդկանց կյանքի տևողությունը։ Նա հանդիպում է մի տղամարդու, ով կարող է կանգնեցնել իր կյանքի ժամացույցը, և երկուսն էլ սիրահարվում են միմյանց։

## ԴԵրեր
### Գլխավոր
*Լի Սան Յոն ֊ Լի Դո Հա
**Մուն Ու Ջին ֊ փոքրիկ Դո Հա

Մշակութային հիմնադրամի գլխավոր տնօրեն։
* Լի Սոն Կյոնգ ֊ Չոի Միքաելա
Մյուզիքլի դերասանուհի դժբախտ ճակատագրով, ով տեսնում է մարդկանց կյանքի տևողությունը։
*Կիմ Դոնգ Ջուն ֊ Ջո Ջե Յու

Մյուզիքլի ռեժիսորը, ով հայտնի է իր հանճարեղ ունակություններով, ում մոտ բացակայում է մարդկայնությունը։
*Իմ Սե Մի ֊ Բե Սու Բոն
Մյուզիքլ ամսագրի տնօրենն է, ով անպատասխան սիրահարված է Դո Հային։
*Հան Սուն Յոն ֊ Ջոն Սուն Հե
Չոի Միքաելայի լավագույն ընկերուհին։
*Ռոուն ֊ Չոի Վե Ջին
Չոի Միքաելայի կրտսեր եղբայրը, ով սիրում է Սուն Հեյին։
### Երկրորդային
#### Դո Հայի ընտանիքը
*Ջուն Դոն Հվան ֊ Լի Սոն Մուն
Լի Դո Հայի սառնասիրտ հայրը։
*Մին Սուն Ուկ ֊ Լի Դո Բին
**Կիմ Ջի Վան ֊ փոքրիկ Դո Բին
Դո Հայի ավագ եղբայրը։
*Ջուն Մուն Սուն ֊ Յուն Դո Սան
**Լի Մին Սուն ֊ փոքրիկ Դո Սան
Դո Հայի և Դո Բինի խորթ եղբայրը։
*Կիմ Սա Հե ֊ Կիմ Հյե Յոուն
Դո Բինի կինը։ Նա հարուստ և նրբազգաց կին, ով գաղտնիք է թաքնվում։

#### Միքաելայի ընտանիքը
*Նա Յոուն Հե ֊ Ջին Ռա Հե
Չոի Միքաելայի մայրը։
#### Դո Հային շրջապատող մարդիկ
*Թե Ին Հո ֊ Փակ Սուն Բին
Դո Հայի ընկերն ու բժիշկը։
*Կան Կի Դուն ֊ Փակ Ու Ջին
Դո Հայի քարտուղարը
*Կիմ Գյու Րի ֊ Կիմ Ջուն Ա
Դո Հայի առաջին սերը։

#### Միքաելային շրջապատող մարդիկ
*Կիմ Հե Սուկ ֊ Օ Սո Նյո
Չոի Միքաելայի հուսալի դաշնակիցը։
#### Լրացուցիչ
*Ջան Գվան ֊ Փակ Սուն Սէն
*Օ Ա Րին ֊ Յուն Ա Ին
*Յու Խիագուան ֊ Ժան Քիան

## Արտադրություն
*Սցենարի առաջին ընթերցումը տեղի ունեցավ 2018 թվականի փետրվարին։
*Դերասան Լի Սո Վոնը, ով պետք է ստանար Ջո Ջե Յուի դերը, դուրս մնաց արտադրությունից մինչ ուղիղ եթեր դուրս գալը, քանի որ նրա վրա կար քրեական մեղադրաք Նրան փոխարինեց Կիմ Դոն Ջունը։

## Սաունդթրեքներ

### Part 1

### Part 2

### Part 3

### Part 4

### Part 5

## Վարկանիշ
***Կապույտ գույնի համարները** ներկայացնում են ամենացածր վարկանիշները, իսկ **կարմիր գույնի համարները** ամենաբարձր վարկանշերը։

* 
*TNmS-ը դադարեցնում է 2018 թվականի հունիս ամսվա զեկույցի հրապարակումը։

## Ծանոթագրություններ

## Արտաքին հղումներ
*  
* ''About Time''  at Studio Dragon 
* ''About Time'' at Story TV 
* 

Կատեգորիա:Հարավկորեական ռոմանտիկ ֆենտեզի հեռուստասերիալներ
Կատեգորիա:Կորեերեն հեռուստասերիալներ
Կառլոս Սոլեր

**Կառլոս Սոլեր** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է աջ կիսապաշտպանի դիրքում։

## Ակումբային կարիերա
### Վալենսիա
Սոլերը Վալենսիայի ակադեմիայի սան է։ 2016 թվականի մարտի 12-ին նա երկարաձգեց իր պայմանագիրը ակումբի հետ։ Իր պրոֆեսիոնալ դեբյուտը նշեց 2016 թվականի դեկտեմբերի 10-ին՝ Ռեալ Սոսիեդադի դեմ խաղում։ Իր առաջին գոլը խփեց 2017 թվականի հունվարի 21-ին՝ Վիլյառեալի դեմ խաղում։ Փետրվարի 4-ին Սոլերը հեռացվեց խաղադաշտից Էյբարի դեմ խաղում, և Վալենսիան պարտվեց 4-0 հաշվով։ 2017 թվականի օգոստոսի 27-ին իսպանացին գոլի հեղինակ դարձավ Ռեալ Մադրիդի դեմ խաղում, իսկ հանդիպումն ավարտվեց 2-2 հաշվով։ Սեպտեմբերի 19-ին Սոլերը 2 գոլային փոխանցում տվեց Մալագայի դեմ խաղում՝ օգնելով իր թիմին հաղթել 5-0 հաշվով։ 2018 թվականի մայիսի 16-ին Վալենսիան երկարաձգեց իր պայմանագիրը իսպանացու հետ մինչև 2021 թվականը՝ սահմանելով 80 միլիոն եվրո հրաժարագին։

## Միջազգային կարիերա
Սոլերը ներկայացրել է Իսպանիան Մ19 և Մ21 տարեկանների երիտասարդական հավաքականներում։ 2017 թվականին նա Իսպանիայի Մ21 հավաքականի կազմում մասնակցեց Եվրոպայի առաջնությանը՝ անցկացնելով 1 հանդիպում և օգնելով իր թիմին հասնել մրցաշարի եզրափակիչ, որտեղ Իսպանիան 1-0 հաշվով պարտվեց Գերմանիային։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 26-ի դրությամբ*

## Ծանոթագրություններ

## Արտաքին հղումներ
* Սոլերի պաշտոնական Տվիտերի էջը
* Սոլերի պաշտոնական Ինստագրամի էջը
* Սոլերը transfermarkt-ում
* Սոլերը soccerbase.com-ում
* Սոլերը WhoScored.com կայքում
* Սոլերը Վալենսիայի պաշտոնական կայքում 
* Սոլերը ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ֆուտբոլի Իտալիայի սուպերգավաթ 2017

**Ֆուտբոլի Իտալիայի Սուպերգավաթ 2017** (), Իտալիայի Սուպերգավաթի 30-րդ խաղարկումն է, որն անցկացվել է 2017 թ. օգոստոսի 13-ին Հռոմի Օլիմպիական մարզադաշտում։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:Ֆուտբոլի Իտալիայի Սուպերգավաթ
Կատեգորիա:Յուվենտուսի հանդիպումներ
Կատեգորիա:Լացիոյի հանդիպումներ
Թուրհալի գավառակ

**Թուրհալ**, գավառ Արևմտյան Հայաստանում, Սեբաստիայի վիլայեթում։ Գտնվում էր Եվդոկիա քաղաքից արևմուտք։ Կենտրոնը Թուրհալ ավանն էր։

## Աշխարհագրություն
Ուներ հարթ տարածք, որտեղով հոսում էր Քոչհիսար գետը։

## Պատմություն
Գավառի մասին հիշատակել է թուրք պատմիչ Քյաթիբ Չելեբին։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գավառներ
Մերձավոր Արևելքի գենետիկական պատմություն

thumb|J հապլոխումբը ("Աբրահամի գենը") և նրա տարածումը
**Մերձավոր Արևելքի գենետիկական պատմությունը** ուսումնասիրում և վերարտադրում է Մերձավոր Արևելքի պատմությունը՝ պոպուլյացիոն գենետիկայի ուսումնասիրությունների հիման վրա։

գենետիկական ուսումնասիրությունները ցույց են տալիս Մերձավոր Արևելքի բնակչության միասեռության բարձր մակարդակի մասին, որի մեծ մասը հանդիսանում է J հապլոխմբի կրողներ։ Վերջինս հաճախ անվանում են նաև «Աբրահամի հապլոխումբ»՝ ի պատիվ արաբների և հրեաների լեգենդար նախահոր Աբրահամի։ Եմենի արաբների և Ճահիճների արաբների մոտ այս հապլոխումբը հասնում է կոնցենտրացիայի ամենաբարձր աստիճանի (համապատասխանաբար 72% և 81%)։

Սակայն հետազոտողները ենթադրում են, որ այս հապլոխումբը չի համարվում զուտ միայն սեմական, քանի որ, առաջին հերթին, այն լայնորեն տարածված է ոչ սեմական կովկասյան ժողովուրդների մոտ։ Ավելին, պատմականորեն սեմական ազգերը Մերձավոր Արևելք ներգաղթել են Հյուսիսային Աֆրիկայի տափաստաններից, որտեղ տարածված է Е հապլոխումբը։ Մարոկկացիների գենոֆոնդում Е հապլոխմբի առկայությունը հասնում է 83 %-ի, թունիսցիների մոտ՝ 72 %-ի, իսկ ալժիրցիների մոտ՝ 59 %: Այս հապլոխումբը ներկայացված է վաղ նեոլիթի ժամանակաշրջանի նաթուֆիական մշակույթի ներկայացուցիչների մոտ, ինչպես նաև Քանանի բնակչության շրջանում։ Արևմտյան Ասիայում այդ գեները հիմնականում առկա են Հորդանանի (26%), Լիբանանի (17%) և Պաղեստինի բնակչության շրջանում (19%)։

Արխայիկ T հապլոխումբը, որի կրողները ծագել են դեռևս նեոլիթի ժամանակաշրջանում, առկա է պաղեստինցիների (7%), եգիպտացիների (6%), լիբանանցիների (5%) և սիրիացիների (5%) մոտ։ Գոյություն ունի հիպոթեզ, համաձայն որի շումերները նույնպես ունեցել են այս հապլոխումբը։

Մոտ 50 000 տարի առաջ Մերձավոր Արևելքում բնակեցվել են C հապլոխմբի կրող հանդիսացող բնակիչները, ովքեր հետագայում բնակություն են հաստատել Ավստրալիայից մինչև Մոնղոլիա։ Մարդկային միգրացիայի առաջին ալիքի ուղղակի հետնորդները հանդիսանում են պապուասները և ավստրալիական աբորիգենները։

Ուսումնասիրելով գենետիկական տվյալները, պարզ է դարձել, որ ժամանակակից լիբանանցիները մասնակիորեն համարվում են միջնադարյան եվրոպական ասպետների հետնորդներ։ Հնարավոր է եղել պարզել նաև, որ Միջերկրական ծովի բնակչության 6 %-ը, այդ թվում նաև Մալթայի և Կիպրոսի, համարվում են փյունիկցիների հետնորդներ։

## Ծանոթագրություններ

Կատեգորիա:Պոպուլյացիոն գենետիկա
Կատեգորիա:Մերձավոր Արևելքի պատմություն
Թուրհալ

**Թուրհալ**, ավանԱրևմտյան Հայաստանում, Սեբաստիայի վիլայեթի Թուրհալի գավառակում։ Հանդիսանում էր գավառակի վարչական կենտրոն։

## Բնակչություն
Մինչև 1915 թվականն այստեղ զգալի թիվ էին կազմում նաև հայերը։

## Պատմամշակութային կառույցներ
Ավանից ոչ եհռու, բարձրադիր վայրում պահպանվում էին հին Թուրխալ բերդի ավերակները։ Ավանում պահպանվել են միջին դարերում գրված մի քանի ձեռագրեր։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գյուղեր
Մարիաննե Թիմե

**Մարիաննե Լուիզե Թիմե** (, , ), նիդերլանդացի  քաղաքական գործիչ Կենդանիների պաշտպանության կուսակցությունից (պարտիա վուր դե Դիրեն)։ Ներկայացուցիչների պալատում համարվում է կուսակցության խորհրդարանական խմբակցության ղեկավարը 2006 թվականի նոյեմբերի 23-ից։ 
Թիմեն մասնագիտությամբ իրավաբան է, կենդանիների իրավունքների պաշտպանության ակտիվիստ, գրքերի և հոդվածների հեղինակ։

## Կենսագրություն
### Կյանքը մինչև քաղաքականություն
Սովորել է Դորվետի, Սորբոնի քոլեջում (1991-1992) և Ռոտերդամի Էրազմուս համալսարանում (1992-1997) վարչական իրավունք մասնագիտությամբ։ Բուսակեր է դարձել այդ ժամանակահատվածում։

1998-2001 թվականներին Մարիաննե Թիմեն աշխատել է Հաագայում,  B&A Group հետազոտական գործակալությունում։     2001 - 2004 թվականներին նա աշխատել է հոլանդական հակամորթեղենային կենդանիների պաշտպանության հիմնադրամում։ Մինչև 2006 թվականի նոյեմբերը եղել է Վակկեր Դիեր հիմնադրամի գլխավոր տնօրենը (Ինտենսիվ գյուղատնտեսությունում կենդանիների շահագործման դեմ պայքարի բարեգործական հիմնադրամ)։

### Քաղաքական կյանք
2002 թվականի հոկտեմբերին կենդանիների մյուս պաշտպանների հետ հիմնադրել է Կենդանիների պաշտպանության կուսակցություն։ 2003 թվականի ընտրություններում կուսակցությունը ստացել է 50000 ձայն (0,5 %) և չի անցել խորհրդարան։

2004 թվականի փետրվարին Թիմեն մասնակցել է Եվրոպական խորհրդարանի ընտրություններին` գլխավորելով կուսակցության ցուցակը։ Այս անգամ կուսակցությունը ստացել է երեք անգամ ավելի շատ ձայն 153000 (3,2 %)։

2006 թվականի խորհրդարանական ընտրություններում Կենդանիների պաշտպանության կուսակցությունը ստացել է 179988 ձայն  (1,8 %), որն ապահովել է երկու տեղ հոլանդական խորհրդարանում։ Կուսակցությունն առաջինն էր աշխարհում, որ կենտրոնանալով կենդանիների իրավունքների հարցերով, պատգամավորական մանդատներ է ստացել։     
 
Մարիաննե Թիմեն խորհրդարանում իր ելույթները միշտ ավարտում էր «Բացի այդ, մենք գտնում ենք, որ անասնապահական ֆերմաները պետք է փակվեն» նախադասությամբ` հիմնվելով հանրահայտ Կատոնա Ավագի «Կարթագենը պետք է կործանվի» () արտահայտության վրա։ 2006 թվականին դարձել է յոթերորդ օրվա ադվենտիստ։

## Անձնական կյանք
Մարիաննե Թիմեն ունի երկու դուստր. Աննիկան ծնվել է 2002 թվականին։ 2008 թվականի նոյեմբերի 6-ին ամուսնացել է օրգանական ֆերմեր Յաափ Կորթևեգի հետ, որից ունի մեկ դուստր` Ամելին (ծնվել է 2012 թվականին)։

## Մատենագիտություն
2004 թվականի մայիսին լույս է տեսել Թիմեի «De eeuw van het dier» (Կենդանու դարը) գիրքը, որի կենտրոնում կենդանիների իրավունքներն են, որը ստրկության ավարտից հետո կանանց ազատությունից անցնում է կենդանիների իրավունքներին։

## Ծանոթագրություններ

## Արտաքին հղումներ
* Official page at the House of Representatives
* Մարիաննե Թիմեի կենսագրությունը
* Meat the Truth ()

Կատեգորիա:Կենդանիների իրավունքների ակտիվիստներ
Կատեգորիա:Կին բլոգերներ
Կատեգորիա:Հոլանդացի գրողներ
Կատեգորիա:Հոլանդացի իրավաբաններ
Կատեգորիա:Հոլանդացի կին ակտիվիստներ
Կատեգորիա:Հոլանդացի կին գրողներ
Կատեգորիա:Հոլանդացի հասարակական գործիչներ
Կատեգորիա:Հոլանդացի ֆեմինիստներ
Կատեգորիա:Նիդերլանդների քաղաքական գործիչներ
Կատեգորիա:Փարիզի համալսարանի շրջանավարտներ
Կարլ Ռանդոլ

**Կարլ Ռանդոլ** ()՝ բրիտանացի ֆիգուրատիվ նկարիչ է, որի աշխատանքները հիմնված են ժամանակակից Ճապոնիայի և Լոնդոնի պատկերների վրա։

## Կրթություն
Ռանդոլն ավարտել է Լոնդոնի Սլեյդ գեղարվեստի ակադեմիան, Լոնդոնի նկարչության թագավորական դպրոցը և Տոկիոյի արվեստների համալսարանը Ճապոնիայում։

## Ժամանակակից Ճապոնիայի դիմանկարներ
Ռանդոլը պարգևատրվել է The 2012 BP Travel մրցանակով՝ ճապոնացի ուկիյո-է գծանկարիչ Ուտագավա Հիրոշիգեի սկսած գործը շարունակելու իր առաջարկի համար։ Վերջինս ստեղծում էր նկարներ՝ պատկերելով ժամանակակից Ճապոնիայի վայրերն ու մարդկանց։ Ռանդոլի ծրագրերի մեջ էր մտնում որոշ ժամանակ Ճապոնիայում ապրելը, ինչի արդյունքում 15 նկար ցուցադրվեց Լոնդոնի ազգային դիմանկարների պատկերասրահում՝ The 2013 BP Portrait Award ցուցահանդեսի շրջանակներում՝ «Հիրոշիգեի ոտնահետքերով - Տոկայդոյի մայրուղի և ժամանակակից Ճապոնիայի դիմանկարներ» խորագրով։ Ցուցահանդեսը հետագայում ներկայացվեց Շոտլանդիայում գտնվող Աբերդեն, Անգլիայում գտնվող Վուլվերհեմպտոն արվեստի պատկերասրահներում, իսկ հետո ձևավորվեց նրա անհատական ցուցահանդեսը Ճապոնիայի The Shizuoka City Tokaido Hiroshige թանգարանում՝ «Դիմանկարներ Էդոյից մինչև ներկա» խորագրով, որտեղ նկարները ցուցադրված էին Հիրոշիգեի բնօրինակ «Տոկայդոյի ճանապարհի 53 կայարանները» գունավոր փայտագրության տեխնիկայով կատարված բնանկարաշարերի կողքին։ Այս ցուցահանդեսներին համատեղ լույս տեսավ «Կարլ Ռանդոլ։ Ճապոնիայի դիմանկարներ» գիրքը, որում առկա էին Ճապոնիայում արված նկարներ։ Գրքի նախաբանը գրել է բրիտանացի հեղինակ Դեսմոնդ Մորիսը, իսկ ներածության հեղինակն է ամերիկացի գրող Դոնալդ Ռիչին։ Ստեղծվել է նաև «Կարլ Ռանդոլ։ Ճապոնիայի դիմանկարներ» կարճ վավերագրական ֆիլմը, որում ցույց էր տրված, թե ինչպես է նկարիչը պատկերում Ճապոնիան։ Նրա Ճապոնիայի դիմանկարները հանդիսանում են նաև BBC World Service-ի World Update 2016 հարցազրույցի առարկան։
thumb|left|alt=Carl Randall at The National Portrait Gallery London.|Կարլ Ռանդոլը Լոնդոնի ազգային դիմանկարների պատկերասրահում՝ իր Ճապոնիայի ճանապարհորդական մրցանակի արժանացած աշխատանքով (2013 թվական)

## Ընտրված աշխատանքներ

## Ծանոթագրություններ

Կատեգորիա:Անգլիացի նկարիչներ
Կատեգորիա:Բրիտանացի դիմանկարիչներ
Դիվանխանե (Բաքու)

**Դիվանխանե** (), Շիրվանշահերի պալատի հյուսիս-արևմտյան մասում գտնվող տաղավար; Դիվանխանեն կառուցվել է XV դարում Ֆարրուխ Յասար Շիրվանշահի հրամանով։ Հետազոտողները նշում են, որ Դիվանխանե կառուցվել է 15-րդ դարում։

## Դիվանխանեի մասին
Դիվանխանեն Շիրվանշահների պալատական համալիրի մաս է կազմում։ Շիրվանշահերի պալատը համալիր է Ադրբեջանի Հանրապետության մայրաքաղաք Բաքվի կենտրոնում։ Դիվանխանեն կառուցվել է 15-րդ դարում՝ Ֆարրուխ Յասար Շիրվանշահի ժամանակ, երբ Շիրվանշահերի պետության մայրաքաղաքը Շամախիից տեղափոխվել է Բաքու։

## Պատկերասրահ

Divankhana (columns).jpg|Դիվանխանե
Divankhana (entrance).jpg|Դիվանխանե
Divankhana (yard).jpg |Դիվանխանե
Divanxana 5.JPG |Դիվանխանե


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ

## Ծանոթագրություններ

Կատեգորիա:Բաքվի տեսարժան վայրեր
Կատեգորիա:Համաշխարհային ժառանգություն Ադրբեջանում
Կատեգորիա:Բաքվի շենքեր և կառույցներ
Հոսանքի ուժ

**Հոսանքի ուժ**, Iֆիզիկական մեծությունն է, որը հավասար է հաղորդչի հատույթով անցնող \Delta Qլիցքի հարաբերությանը այն \Delta t ժամանակամիջոցին, որի ընթացքում լիցքն անցել այդ մակերեսով։

thumb|200px|U- էլեկտրական լարումI- Հոսանքի ուժ

P- Էլեկտրական հզորություն

R- տեղամասի դիմադրություն<br />I=\frac{\Delta Q}{\Delta t}.

Սովորաբար նշանակում են Iտառով, -ից։

Հոսանքի ուժը միավորների Միջազգային համակարգում (ՄՀ) չափվում է ամպերով։ Հայերեն նշանակումը Ա, միջազգային նշանակում A, ամպերը յոթ հիմնական միավորներից մեկն է։ 1Ա = 1ԿԼ/վ։

Ըստ Օհմի օրենքի հաղորդչի տեղամասում Iհոսանքի ուժը  ուղիղ համեմատական է կիրառված Uլարմանը և հակառակ համեմատական է տեղամասի R դիմադրությանը։

:I = \frac{U}{R}

Լրիվ շղթայի համար Օհմի օրենքից՝

I = \frac{\varepsilon}{R+r}

Լիցքակիրներ, որոնց ուղղորդված շարժումը բերում է հոսանքի առաջացմանը, հանդիսանում են էլեկտրոնները, իոնները և խոռոչները։ Հոսանքի ուժը կախված է կիցքակիրների q լիցքից, նրանց nկոնցենտրացիայից, շարժման միջին  \vec {v_{cp}} արագությունից, հատույթի մակերեսի Sմեծությունից և ձևից։

Եթե n  և  \vec {v_{cp}}  հաստատաուն են հաղորդչի ամբողջ ծավալիով, իսկ մակերեսը տափակ է, ապա հոսանքի ուժի հաշվման բանաձևը կարելի է ներկայացնել հետևյալ կերպ։

:I = qnSv_{cp} \cos \alpha ,

որտեղ  \alpha  — մակերեսին տարված նորմալի և արագության վեկտորի կազմած անկյունն է։

Ընդհանուր դեպքում փոքր dSմակերեսով հոսող հոսանքի dI հոսանքի ուժը հաշվվում է։

: dI = qnv_{cp} \cos \alpha dS. 

Իսկ ամբողջ մակերեսով հոսանքի ուժը հաշվելու բանաձևը կգրվի ամբողջ մակերեսով ինտեգրալի տեսքով։

: I = \int \limits_S q n v_{cp} \cos \alpha dS.

Քանի որ մետաղների դեպքում հոսանքակիրները էլեկտրոններն են՝

I = \int \limits_S e n v_{cp} \cos \alpha dS,

որտեղ e —  էլեկտրոնի լիցքն է (տարրական լիցք)։

 q n \vec {v_{cp}} վեկտորը կոչվում է էլեկտրական հոսանքի խտություն, որը հավասար է լիցքի, հատույթի մակերեսի և լիցքի շարժման  \vec {v_{cp}} միջին արագության արտադրյալին։

Հոսանքի ուժը չափում են հատուկ սարքերով, որոնք կոչվում են ամպերմետր (միլիամպերմետր, միկրոամպերմետր, գալվանոմետր)։Միացնում են ամպերմետրը հաջորդաբար այն տեղին, որտեղ անհրաժեշտ է չափել հոսանքի ուժը։

Հոսանքի ուժի չափման հիմնական ձևերն են՝ մագնիսաէլեկտրական, էլեկտրամագնիսական և անուղակի (հայտնի դիմադրության վրա լարման չափման միջոցով)։

## Ծանոթագրություններ

## Գրականություն
* 

Կատեգորիա:Էլեկտրական հոսանք
Կատեգորիա:Էլեկտրականություն